ΓΡΑΠΤΗ ΕΡΩΤΗΣΗ E-3103/02

υποβολή: Bart Staes (Verts/ALE) προς την Επιτροπή

(29 Οκτωβρίου 2002)

Θέμα: Η εξακρίβωση της ταυτότητας των φιλάθλων κατά τους ευρωπαϊκούς αγώνες ποδοσφαίρου

Στο Βέλγιο, οι φίλαθλοι του ποδοσφαίρου που επιθυμούν να παραστούν σε αγώνα γηπέδου μεταξύ ομάδων της πρώτης κατηγορίας οφείλουν, σύμφωνα με την ισχύουσα νομοθεσία, να είναι κάτοχοι ενός διαβατηρίου ασφάλειας, γνωστού ως fancard. Το διαβατήριο αυτό περιέχει στοιχεία σχετικά με την ταυτότητα του κατόχου και είναι αυστηρώς προσωπικό. Όταν το σύστημα αυτό εφαρμόζεται σωστά, τούτο σημαίνει ότι οι ποδοσφαιρικοί σύλλογοι μπορούν να γνωρίζουν επακριβώς ποιος βρίσκεται στο γήπεδο, ώστε να αποφεύγεται έτσι η ανάμιξη επιθετικών στοιχείων στις γραμμές των φιλάθλων. Στους βίαιουςποστηρικτές απαγορεύεται η είσοδος του γηπέδου.

Το σύστημα αυτό δεν εφαρμόζεται για τους αγώνες μεταξύ ευρωπαϊκών ομάδων. Με άλλα λόγια, οι βέλγοι φίλαθλοι που αγοράζουν εισιτήρια για να παραστούν σε αγώνα βελγικού ποδοσφαιρικού συλλόγου στο εξωτερικό δεν είναι δυνατόν ναποβληθούν σε έλεγχο ταυτότητας. Ο οποιοσδήποτε, άρα και οι (δυνάμει) χούλιγκαν μπορεί να αγοράσει εισιτήριο χωρίς κανένα πρόβλημα. Ωστόσο, η χώρα στην οποία διεξάγεται ο αγώνας τοποθετεί παρατηρητές spotters στο σύλλογο πουποδέχεται, οι οποίοι ταξιδεύουν μαζί με τους φιλάθλους του και μπορούν να κοινοποιήσουν στις επιτόπου αστυνομικές δυνάμεις την περιγραφή των ενδεχομένων ταραχοποιών στοιχείων.

Μπορεί να αναφέρει η Επιτροπή εάν το σύστημα του βελγικού fancard είναι σύμφωνο με την οδηγία 95/46/ΕΚ σχετικά με την προστασία των φυσικών προσώπων έναντι της επεξεργασίας προσωπικών δεδομένων και την ελεύθερη κυκλοφορία των δεδομένων αυτών(1)·

Δεν συμμερίζεται η Επιτροπή την άποψη ότι, για λόγους ασφαλείας, θα ήταν ευκταίο να επιβληθεί ο έλεγχος ταυτότητας και στους φιλάθλους που παρίστανται σε αγώνα ποδοσφαίρου σε άλλο κράτος (μέλος) πλην του δικού τους· Εάν ναι, τι μέτρα προτίθεται να λάβει η Επιτροπή για την καθιέρωση ενός τέτοιου συστήματος· Εάν όχι, για ποιο λόγο·

(1) ΕΕ L 281 της 23.11.1995, σελ. 31.

Απάντηση του κ. Bolkestein εξ ονόματος της Επιτροπής

(11 Δεκεμβρίου 2002)

Η οδηγία 95/46/ΕΚ του Κοινοβουλίου και του Συμβουλίου της 24ης Οκτωβρίου 1995 σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και την

ελεύθερη κυκλοφορία των δεδομένων αυτών, είναι μία οδηγία πλαίσιο που στοχεύει στην εναρμόνιση της νομοθεσίας των κρατών μελών προκειμένου να διασφαλίζεται η ελεύθερη κυκλοφορία δεδομένων προσωπικού χαρακτήρα στην εσωτερική αγορά. Τα κράτη μέλη οφείλουν να εκδώσουν νομοθετικές ρυθμίσεις για τη μεταφορά της οδηγίας και να εφαρμόζουν τις αρχές της στο οικείο εθνικό πλαίσιο.

Η Επιτροπή δεν γνωρίζει τις λεπτομέρειες του βελγικού συστήματος για την κάρτα φιλάθλου.

Για την εξακρίβωση της συμβατότητας σε μία συγκεκριμένη περίπτωση, πρέπει να εξετάζονται τα εξής:

- η σχέση των δεδομένων που αποτελούν αντικείμενο επεξεργασίας προς τον σκοπό της συλλογής και περαιτέρω επεξεργασίας: ο όγκος των συλλεγόμενων δεδομένων πρέπει να ανταποκρίνεται στιςπάρχουσες ανάγκες και να μην τιςπερβαίνει·

- οι ρυθμίσεις που έχουν γίνει για την ενημέρωση του προσώπου στο οποίο αναφέρονται τα δεδομένα σχετικά με τον σκοπό της επεξεργασίας, τα στοιχεία ταυτότητας τουπεύθυνου της επεξεργασίας και τους τρίτους στους οποίους κοινοποιούνται τα δεδομένα αυτά·

- και τέλος, τα όρια που τίθενται στη χρήση των δεδομένων: κάθε χρήση πρέπει να είναι συμβατή με τον σκοπό για τον οποίο συλλέγονται τα δεδομένα.

Τα κράτη μέλη μπορούν να προβλέψουν εξαιρέσεις από ορισμένες απαιτήσεις της οδηγίας 95/46/ΕΚ εφόσον κρίνεται απαραίτητο για την επιβολή του δικαίου ή για λόγους δημόσιας ασφάλειας, αλλά οι εξαιρέσεις αυτές πρέπει να θεσπιστούν με νομοθετική ρύθμιση.

Η Επιτροπήπογραμμίζει ότι, σύμφωνα με το άρθρο 28 της οδηγίας 95/46/ΕΚ, κάθε κράτος μέλος προβλέπει ότι μία ή περισσότερες δημόσιες αρχές επιφορτίζονται με τον έλεγχο της εφαρμογής, στο έδαφός του, των εθνικών διατάξεων που έχουν θεσπισθεί από τα κράτη μέλη, κατ' εφαρμογή της παρούσας οδηγίας. Η συμβατότητα των ειδικών πράξεων επεξεργασίας με το εθνικό δίκαιο πρέπει κατ'αρχήν να εξακριβώνεται από τις αρχές αυτές.

Στο ερώτημα που θέτει ο αξιότιμος βουλευτής για το κατά πόσο η επιβολήποχρέωσης στους φιλάθλους να επιδεικνύουν την ταυτότητά τους πριν από την είσοδό τους στο γήπεδο όταν παρακολουθούν αγώνες στο εξωτερικό θα συμβάλει στη βελτίωση της ασφάλειας, η Επιτροπή επιθυμεί να δώσει την ακόλουθη απάντηση.

Ένα παρόμοιο μέτρο παρουσιάζει όντως ενδιαφέρον. Ωστόσο από μόνο του δεν αρκεί για να διασφαλίσει ικανοποιητικό επίπεδο ασφάλειας σε διεθνείς ποδοσφαιρικούς αγώνες. Ένας παρόμοιος στόχος μπορεί μόνο να επιτευχθεί όταν οι αρμόδιεςπηρεσίες των κρατών μελών εφαρμόζουν τα μέτρα που περιγράφονται στο Εγχειρίδιο συστάσεων για τη διεθνή αστυνομική συνεργασία και μέτρα πρόληψης της βίας και των ταραχών εξ αφορμής διεθνών ποδοσφαιρικών αγώνων και τα οποία εγκρίθηκαν από το Συμβούλιο σε ψήφισμα της 6ης Δεκεμβρίου 2002.